LidanRubinov/Halacha-QA huggingface dataset:
שאלה: איך לאהוב את בעלי: הרב בעלי בגד בי. הוא לא מודה. דברתי עם האישה שהיה איתה ערב שלם ואמרה שלא היה כלום פיזי. בעלי אחרי שדברתי עם האישה הודה שהיה איתה ושלא היה כלום פיזי. לא מצליחה להתגבר על זה. זה קרה כשהיתי בהריון. יש לי 7 ילדים. אני כועסת שלא מודה לי מרגישה שהיה איתה פיזיתאיך אני יכולה להתגבר על זה? רוצה לצאת מזה ולא מצליחה. צריכה שיודה ושנתקדם והוא לא מודה בזה. זה מקשה עלי יותר כי כביכול אני זאת שלא ר והוא רק דיבר עם אישה ערב שלם בלי לענות לי לטלפונים ולהודעות. איך אוכל לגרום לו להודות? זה יעזור לי מאוד.
תשובה: אסור לאדם לדבר שיחה ארוכה או של ידידות וחיבה עם אשה שאינו נשוי לה, ודאי לא ערב שלם. לכן עלייך לעמוד על כך שיעשה תשובה על מעשיו, כלפי ד  ראשית לכל, ומתוך כך גם כלפייך. אין לדעת מה קרה בפועל, ויש ללמד עליו זכות כל עוד שאין ראיה לכך שחטא. הראי לו את השאלה והתשובה הזו, ובקשי ממנו לשוב בתשובה אמיתית כדי שתוכלי להמשיך לסמוך עליו ולהיות עזר כנגדו במובן העמוק של המושג. אינך חפץ שלו, ואסור לו להכאיב לך או לשקר בפנייך. אהבה תגיע כשתהיה כנות והשלמה. חיזקי ואימצי
שאלה: קבלה: לאחרונה נחשפתי לדעות המתנגדות לקבלה. חלק ממשיכי דרכו של הרמב"ם מתנגדים נחרצות לקבלה, חלק מבית מדרשו של הר"ן נמנעו מללמוד קבלה, וכן עוד רבנים מימי הביניים. רציתי לשאול אותך כמה שאלות. האם משה קיבל את הקבלה בהר סיני? ואם הוא לא קיבל אז איך זה צץ פתאום? מהו מקורו של הזוהר?(יחוסו לרשב"י די מפוקפק). אם הקבלה היא תורת הסוד שעברה מדור לדור בעל פה, אז למה כתבו אותה והפיצו אותה ברבים? ואיך זה שהרבה גדולי דור כנראה לא הכירו את הקבלה לפני הפצתה בימי הביניים?
תשובה: התשובה האמיתיות לשאלות מעין אלו מתחילות תמיד במילים  תלוי את מי שואלים. שהלוא בדיוק על זה הויכוח - האם משה קיבל את הקבלה מסיני  האם הזוהר קדום או מאוחר, ועוד ועוד. ואם כן, איך אוכל לענות לך את התשובה ה אמיתית. אני רק יכול לכתוב את עמדתי: יסודות ראשוניים לעיסוק בנושאים בהם הקבלה עוסקת מופיעים כבר בתורה ( ותחת רגליו כמראה לבנת הספיר )  בנבואה (מעשה מרכבה ביחזקאל פרק א  ישעיהו פרק ו, ועוד)  בחז ל, בספרות ההיכלות, בספר יצירה ועוד ועוד. לאמור: יסודות הקבלה קדומים מאוד, מתחילת הופעתה של תורה. מכאן ואילך, מתי נכתב הזוהר ומי כתבו וכדו  - אלו שאלות מישניות, שלדעתי כל מה שנאמר עליהן הוא השערה ולא וודאות. האם קבלת תשובה לשאלתך?
שאלה: ברכה ליד גוי: האם מותר לברך ליד גוי? אני עובדת במקום עבודה בו עובדים גם יהודים וגם מוסלמים. אם ישנה נשמה בהמית לגוי אז לא ניתן לברך לידו? אם אסור לברך ליד גוי זו בעיה כי המקום עובד עם אוכלוסיה מוסלמית ובאופן תדיר נמצאים לידי מוסלמים. לתשובתך אודה!
תשובה: אין מקום לשאלה כזו. אדם נברא בצלם אלוהים. גם גוי. מעצם היותו ברוא בצלם אלוהים - יש לו נשמה. לא בהמית. נשמה של אדם. ווודאי שמותר לברך לידו.
שאלה: זיווגים בבעלי חיים: אני מעוניין לברר את נושא איסור הכלאות בין בעלי חיים "מין עם שאינו מינו". השאלות הן: 1. מה נחשב בדיוק "מין עם שאינו מינו"? 2. האם האיסור הוא רק עבור בהמות, או שמא גם בציפורים ובדגים? 3. כיצד אוכל לדעת עם מותר לזווג X עם Y? האם יש כלל או בדיקה כלשהיא שאוכל לבצע מראש? לעונה.
תשובה: א. הרמב"ם מגדיר את האיסור כך: "המרכיב זכר על נקבה שאינו מינו בין בבהמה בין בחיה ובעוף ואפילו במיני חיה שבים הרי זה לוקה מן התורה בכל מקום בין בארץ בין בחוצה לארץ שנאמר בהמתך לא תרביע כלאים, ואחד בהמה חיה ועוף שלו או של חבירו". (רמב"ם הלכות כלאים פרק ט, א) מכאן שהאיסור גם בעופות וגם בדגים. ב. מהם המינים האסורים זה על זה? גם את זה מגדיר הרמב"ם: "שני מיני בהמה או חיה שדומין זה לזה אף על פי שמתעברין זה מזה ודומין זה לזה הואיל והם שני מינין הרי הם כלאים ואסור להרכיבן, כיצד הזאב עם הכלב והכלב הכופרי עם השועל והצבאים עם העזים והיעלים עם הרחלים והסוס עם הפרד והפרד עם החמור והחמור עם הערוד אף על פי שדומין זה לזה הרי הן כלאים זה בזה. מין שיש בו מדברי וישובי כגון שור הבר עם השור, והרמך עם הסוס מותר להרכיבן זה עם זה מפני שהן מין אחד, אבל אווז עם אווז בר כלאים זה בזה מפני שהאווז (ביתיי) ביציו מבפנים ואווז בר ביציו מבחוץ מכלל שהם שני מינין" (שם, הלכה ד, ה) כלומר, כאשר יש שם אחר למינים, גם אם הם דומים הם נחשבים כלאים. או כאשר הם נקראים באותו שם אבל יש הבדל בצורה שלהם הם אסורים. ג. לסיכום, כל שני מינים שמוגדרים בשמות שונים, גם אם הם דומים, או בעלי חיים בעלי שם דומה אבל שונים בצורתם החיצונית, אסורים בהכלאה.
שאלה: תענית דיבור: האם תענית דיבור היא רק יממה שלימה או שאפשר לקבוע תענית דיבור למשל מצאת הכוכבים עד עלות השחר או מעלות השחר עד צאת הכוכבים או שאפילו שעה בודדה ניתן לקבוע עליה תע ית דיבור ויחשב הדבר שבאמת עשיתי תענית?
תשובה: אפשר ויש בכך ערך מסויים, אולם גדר תענית מלאה הוא רק מעלות השחר עד צאת הכוכבים
שאלה: שינוי שם: השאלה שלי היא בנוגע לשם שלי. שמי מ. ס. ב., ואני מתעניינת האם עליי לשנות משהו בשמי. השאלה נובעת מכיוון שסבתי ס. שעל שמה אני קרויה וגם דומה לה בהרבה סממנים. נפטרה מסרטן בהיותה בת 30. בגיל 20 גם אצלי גילו את הסרטן הנל, ולאחר ניתוח הבראתי. לאחרונה לאחר בדיקות נראה כי קיימת הסבירות שללא ניתוח חוזר זה יחזור. אני תוהה האם עליי להחליף את שמי או להוסיף אות או שם, השאיפה היא להוסיף ולא לגרוע. רקע כללי עליי אני רווקה וגם חיי הזוגיות אינם פורחים.
תשובה: אכן, זו עילה מוצדקת להוסיף שם. עייני בקישור להלן: יש מקום לפגוש רב ולברר אתו לאיזה שם כדאי לך לשנות. ממליץ לך לפנות לרב שמואל אליהו שליטא.
שאלה: הכשרת כלי: קיבלתי תשובה שעלי להכשיר סיר חלבי קטן ע"י הכנסתו לכלי גדול עם מים רותחים. האם הסיר הגדול - שבו מתבצע ההכשרה - יכול להיות בשרי?
תשובה: כן. אבל צריך להיות נקי ולא בן יומו.
שאלה: התרת נדרים: אני לא בטוחה אם נדרתי נדר מסוים במחשבה או בדיבור. מה אני עושה? אני רוצה לעשות התרה בכל מקרה אבל ההורים לא מרשים לי ללכת לעשות.
תשובה: תתירי בפני שלושה בבית הכנסת
שאלה: כשרות מסעדה וכשרות שוקולד עלית: 1. האם אפשר לסמוך על ההשגחה במסעדת פאפאגיו ירושלים? יש לציין שאני ספרדי ושאני מקפיד לאכול רק מהדרין 2. האם עלית חלב ישראל למשל שוקולד ממרחית זה טוב? הרי זה לא בד"צ כמו שאר המוצרים שלהם
תשובה: 1.במסעדה זו הבשר חלק בית יוסף ואין חשש בישולי גיום. בכל שאר נושא הכשרות אין הבדל בין ספרדים ואשכנזים. אנו ממליצים לדבר עם המשגיח על כל שאר הדברים - כגון איזה הכשרים יש על חומרי הגלם, כיצד שוטפים את ירקות העלים וכו - כי לכל יהודי יש את ההקפדות האישיות שלו בנושאים הללו. 2.
שאלה: כשרות תנור: לרב במידה ונשפך מאכל חם בשרי על דלת תנור חלבי מבחוץ האם יש צורך להכשיר את התנור החלבי? במידה וכן, כיצד יש לנהוג?
תשובה: אין צורך
שאלה: לחמניות מזונות: אשתי הכינה לחמניות ורצתה שיברכו עליהן מזונות ולכן שמה כ80 אחוז מיץ ענבים. אבל המיץ ענבים היה של חברת "כרמי שי" כך שמסתבר שזה לא מאה אחוז טבעי כמו כרמל לדוגמא. שאלתי היא מה מברכים על הלחמניות? ואשמח על מענה מהיר. יישר כח.
תשובה: הטוב ביותר היא להתקשר למשגיח של היקב ולשאול אותו כמה אחוז מים יש במיץ הזה. וגם נראה לעניות דעתי שגם אם יש בזה 50  מים עדיין ברכת הלחמניות לאשכנזים תהיה "מזונות" כי לפי המשנה ברורה מברכים מזונות על מאפה שיש בו פחות מ50  מים לעומת כל שאר המוצרים שיש בבצק (חוץ מהקמח שלא מחשיבים אותו). ולכן 50  מיץ ענבים   סוכר   מלח   שמרים   ביצים וכו  הוא יהיה יותר מהמים ולכן ברכתו מזונות. ולספרדים הולכים לפי הטעם של הלחמניה- אם הוא מתוק אז מברכים מזונות ואין משמעות לכמות המיץ(לעומת המים) שיש בתוך המיץ, אלא הטעם קובע.
שאלה: שבת: מה צריך להגיד לאנשים שבאים להתארח אצלנו בערב שבת וידוע שהם מתכוונים לחלל שבת עם הרכב בחזרה, יש איזשהוא תנאי שאומרים לאנשים כדי שהחילול לא יהיה "על חשבוננו"?
תשובה: וברכת ד  יש להציע להם חדר לישון ולאכול מכניסת שבת עד צאתה. אם הם ירצו לעשות כרצונם הרי זו אחריותם. בברכת התורה והארץ יהודה הלוי עמיחי מכון התורה והארץ
שאלה: חשש נבילות באבקת חלב נוכרי: האם במוצרים שיש עליהם הכשר ou יש חשש: 1) לחלבוני חלב 2) לבהמות שנטרפו ע"י זריקות
תשובה: זה לא בגלל זריקות אלא בגלל טיפולים וטרינריים. התשובה היא שכן, אבל זה לא רק בOU אלא בכל גופי הכשרות בחו"ל שמשתמשים בחלב גוי, אבקת חלב גוי, מי גבינה, אבקת מי גבינה, חלבוני חלב, ורכיבי חלב וכו  של גוים ללא פיקוח על החליבה ועל הניתוחים. אבל יש גם מתירים לכשרות רגילה. להרחבה על הנושא עיין ובפרט במשפט האחרונה ששם יש הפנייה להרחבה עוד יותר מעמיקה בסוגיא זו
שאלה: תרופות: האם מותר לקחת תרופוות שמתבססות על תאורית האבולוציה? ועצם זה שתרופוץ אלו יעילות מה זה אומר? לקיחתן לא נחשב בהודאה על התאוריה או עצם זה שנחשבות לאפקטיביות?
תשובה: וברכת ד  אין לכוונות ומחשבות כל מעלה או חסרון, השאלה היא אם התרופה מועילה או לא. סברות בתרופות אפשר לומר בלי סוף. שבת בברכת התורה והארץ יהודה הלוי עמיחי
שאלה: הליכי גירושין: הוחלט ביני לבין בעלי לסיים את נישואינו, אין איך לתקן. אשמח לשמוע על ההליך ואיך מתבצע. אשמח לציין שאין לנו ילדים ואנחנו לא מעוניינים להיעזר בעורך דין בשום פנים ואופן. מראש
תשובה: וברכת ד  כדאי לקחת טוען רבני, הבקיא בכל פרטי הניסוח. אבל כדאי לסכם מראש בינכם כך שהטוען הרבני רק יכתוב את הדברים באופן מעשי ויגיש לב"ד דברים מסוכמים. בשורות טובות שבת יהודה הלוי עמיחי מכון התורה והארץ
שאלה: קבורה מאחורי בן משפחה: אמא שרוצה לקנות לעצמה חלקה ליד בתה הקבורה בבית עלמין בקבורת שדה, אך החלקות ליד הבת תפוסות. האם נכון לקנות חלקה מאחורי קבר הבת? האם לא רוצה להיקבר מעל בתה באותו הקבר.
תשובה: וברכת ד  אפשר, כך היה מקובל בהרבה קהילות וגם כיום יש קהילות שקוברות לא זה לצד זו אלא בשורה. בשורות טובות שבת יהודה הלוי עמיחי מכון התורה והארץ
שאלה: תפילין: לכב הרב ברצוני לשאול 3 שאלות לגבי תפילין: 1. כשאני מתפלל שחרית, אני קודם כל מפאת הנוחות מוציא את תיק התפילין מתוך תיק הטלית ואז מוציא את הטלית ומיד מברך ומתעטף בה (ולאחר מכן עובר להניח תפילין). האם יש בכך בעיה שהוצאתי את התפילין לפני? 2. האם יש סיבה לכך שלא מניחים תפילין בחול המועד או פשוט כך נהוג? 3. יהודי שלא עשו לו ברית מילה (למשל מחמת שאחיו הקודמים לא עברו בהצלחה את הברית.) - צריך להניח תפילין בשבת? (כדי שיהיה לו אות ברית שנייה מלבד השבת) מראש!
תשובה: 1. אין להוציא את התפילין לפני הטלית. יש עקרון הלכתי שנקרא:  אין מעבירין על המצוות  להלן ציטוט מתוך השולחן ערוך - או"ח סי  כה סעי  א : ".צריכין ליזהר שלא יניח כיס התפילין למעלה כדי שלא יפגע בהם תחלה ויצטרך להניחם קודם הטלית, כדי שלא יעברו על המצוות". עיין באריכות בקישור 2. הנחת תפילין בחול המועד היא מחלוקת בין השו"ע והרמ"א. בחו"ל נהגו להניח ולהוריד לפני מוסף (כמנהגנו בר"ח) עיין 3. לא מניחים תפילין בשבתות וחגים מפני שהם עצמם אות. ואין לכך יוצאים מהכלל.
שאלה: הלכות כלליות: לכב הרב! שאלות כלליות בענין הלכה: 1. האם מותר (בעיקר בימות החורף הקרים) לכוון שעון שבת לדוד חשמל כדי שיהיו מים חמים לשטוף ידיים ופנים? (כמובן שלא למקלחת) 2. לגבי מכשיר חשמלי מתוצרת חוץ, האם ניתן להקל ולהשתמש ישר או שמא חייב קודם להטבילו לתת במתנה לגוי?
תשובה: 1. אין להשתמש בשבת במים שחוממו בחשמל. גם אם התחממו ביום שישי בלבד מפני שכנגד המים היוצאים מהדוד נכנסים מים קרים והם מתחממים מהמים שבדוד ובכך נעשה בהם איסור בישול. 2. חייבים להטביל מכשיר. מכון צומת מציע את הפתרון הבא: במקום להטביל, ניתן להפקיע את חיוב הטבילה! - כיצד? כלי שחלקיו מיוצרים על ידי גוי, אך הרכבתו נעשית על ידי ישראל, פטור מטבילה, מכיוון שחלקי הכלי לפני הרכבתם אינם נקראים "כלי", ונמצא שפעולת הישראל הופכת אותם ל"כלי", ודינו כתוצרת ישראל. לכן ניתן למסור מכשיר זה לבעל מלאכה שיפרקהו וירכיבהו מחדש, ויפקיע ממנו את חובת הטבילה. עצה זו אינה  מועדפת  על ידינו מחשש שהאומן לא יפרק את הכלי פירוק מוחלט. יש הצעה נוספת: לתת אותו במתנה לגוי, ולשאול את הכלי ממנו וממילא הוא נפטר מטבילה. למעשה עדיף לתת לגוי ולשאול ממנו את הכלי, ואם אין גוי, לפרק ולהרכיב. עיין
שאלה: מוצר מאיביי שהגיע לאחר החזר: קניתי מוצר מאיביי. המוכר התחייב שהמוצר יגיע אלי תוך זמן מסויים, ולא הוא יחזיר לי את הכסף. חיכיתי את הזמן, המוצר לא הגיע וביקשתי החזר כספי שכמובן הוחזר לי. שבוע לאחר מכן, קיבלתי את המוצר בדואר. ברור לי שאסור לגנוב מגוי. אך למיטב הבנתי, אבידת גוי אין חייב להחזיר. לעניות דעתי, המוצר נחשב כאבידתו של הגוי שהרי הוא ויתר עליו כי אינו חושב שיקבלו אי פעם בחזרה ולכן מצפוני אמור להיות נקי בנושא. מה עוד שבלי קשר להאם קיבלתי את המוצר או לא, המוכר התחייב לספק את המוצר תוך תקופה מסויימת, אחרת הוא יחזיר את הכסף, ולא כתוב בשום מקום שאני אמור להחזיר לו את המוצר במקרה והוא הגיע אלי בסופו של דבר. הייתי מעוניין בבקשה, בחוות דעת רבנית בנושא. :)
תשובה: וברכת ד  אמנם צדקת בפלפול ההלכתי שלך. אבל מכיוון שיש מקום לחלול השם, על כן מהראוי להחזיר את המוצר לשולח, ולא להנות ממנו. ועדיף להזהר בספק חילול השם. בברכת התורה והארץ יהודה הלוי עמיחי מכון התורה והארץ
שאלה: כרובית: האם אפשר לסמוך על כרובית וברוקולי קפואים של סנפרוסט
תשובה: כבר ענינו על זה פעמים רבות. עיין
שאלה: לדמיין מחלות לשם זיכרון טוב יותר: אני מודע לכך שהשאלה אולי תישמע מעט מוזרה אבל היא רצינית לחלוטין. אני סטודנט לרוקחות וצריך לזכור המון המון פרטים על מחלות ובעיקר על תרופות. יש לי דרך לזכור דברים ע"י דימויים מסוימים(מצחיקים מוזרים) שמכניסים את העניין עמוק למוח. שאלתי היא האם ניתן לדמיין אדם יהודי(שאני מכיר אישית או לאו דווקא) שחולה במחלה מסוימת או שאני נותן לו תרופה מסוימת ולהיעזר בכך בלימוד למבחן למשל? אשמח לשמוע מקורות לעניין כי האמת שאפילו לא ידעתי היכן להתחיל לחפש. מראש!
תשובה: אין איסור. אולם ודאי מצד טהרת המחשבה והעין הטובה, עדיף להמעיט בכך. יש מקום להעדיף דמיון על עצמך כחולה מאשר אחרים, וכעין מה שמצאנו שמשה לקה בעצמו בצרעת ובבהלת הנחש כחלק מההכנה לקראת האות שיעשה במצרים. ואף ששם היה גם צד עונש על הדיבה, ודאי גם אתה תוכל למצוא על מה יכפר הדמיון המצער הזה. יש בזה דרכי תשובה לחשוב על יום המיתה וכפי שמופיע בח מספר פעמים. ועדיף לדמיין מתן תרופה לחולה מאשר לדמיין רק את החולה.
שאלה: שם לילוד: ה, אני עתיד ללדת בע ה בת. ומתלבטת לגבי השם. אני מאוד רוצה לקרוא לה לזכר אמי שנפטרה ממחלה בגיל 46. הבנתי שהדבר לא מומלץ שכן לא יהיה גורל דומה. לאימי קראו איזבלה בת מריה. תחילה חשבתי רק לקרוא לה בשם שמתחיל באות א, לזכרה, אך אז חשבתי לקרוא לה שילא (שי לאמי). אשמח לדעתך. אלינה לוי
תשובה: וברכת ד  יהי רצון שהכל יעבור ב ובשמחה. כדאי להמתין עם נתינת השם עד לאחר הלידה, לפעמים בשעת הלידה יש הרגשות מיוחדות, כגון צורך להודות לקב"ה ואירועים נוספים, על כן כדאי להמתין עם נתן השם עד אחר הלידה. קביעה כעת סוגרת את האפשרויות השונות. על אי"ה כשתעבור הלידה עשי כהרגשתך הטובה. ומאידך יש לדאוג שהשם שיבחר לא יהיה מיוחד מדי שהילדה לאחר מכן תסבול בשם, ואנו רוצים להטיב עם הילדים שיהיו בשמחה. בברכת התורה והארץ יהודה הלוי עמיחי מכון התורה והארץ
שאלה: בתה"ד הרבניים: האם אי פעם, מיום הקמת המדינה, הודח הועבר דיין מכהונתו בבה"ד הרבני? אם היו יותר ממקרה אחד, כמה היו? אם כן קרה, מה שם אחד שהודח, מתי זה קרה ובשל מה היתה ההדחה? מה אומרת ההלכה על מרות הדיין בנושאים כלכליים?
תשובה: אני יודע לפחות על מקרה אחד של דיין שהועבר מתפקידו הואיל והושם בכלא על מעשיו. השאלה מי הדיין היא רכילות ולא הלכה - מי שמומחה בענייני רכילות אלו העיתונים. יש בשולחן ערוך, כרך שלם בדיני כלכלה הוא  חושן משפט  שעוסק בהלוואות, משא ומתן, אונאה ומקח טעות וכיו"ב. בדין תורה יש התייחסות מלאה לנושאים כלכליים.
שאלה: ציצית: האם יש איזה עיניין שהאורך של הפטילות יהיו ארוכות או איזה אורך מסוים שהן חיבות להיות לאחר החמישה קשרים? דבר שני האם אני יכול לקצר את הפטילות של הציצית על ידי סכין? אם כן איזה אורך צריך להשאיר והאם מותר שכל הפטילות יהיו אותו האורך?
תשובה: וברכת ד  לפחות אורך הציצית פעמיים מאורך הקשרים. הקשרים יהיו כ- 8 ס"מ, והחלק של הציציות הפזורות יהיה כ- 16 ס"מ. ויש שהחמירו קשרים 9.6ס"מ והציציות 20ס"מ. רצוי שאורך הפתילות יהיה אחיד כדי להדר את המצווה. לכתחילה לא לחתוך במספרים, אבל אם זה גורם לנזק לציצית, אפשר. בברכת התורה והארץ יהודה הלוי עמיחי מכון התורה והארץ
שאלה: סמל מדינת שוויץ: האם מותר לחבוש כובע עם הסמל של מדינת שוויץ שהוא נראה כמו פלוס?
תשובה: אמנם הצלב אינו נעבד כמבואר ברמ"א, אך הוא סמל לע"ז. צריך להתרחק מסמלי ע"ז, גם כאשר הם נכללים בדגלים. אם מדובר בסמל שאי אפשר להוריד כגון קיבוע ברכב, אזי אין ברירה. אך בכובע יש לטשטש את צורת הצלב שבסמל או להחליף כובע.
שאלה: כיסוי ראש: כבוד הרב אני אשכנזיה, גרושה, הייתי נשואה לספרדי. חזרתי בתשובה רק אחרי הגירושין. ובתקופת הנישואין הייתי חילוניה לחלוטין (ללא כיסוי ראש או בגדים צנועים). הבנתי שיש מחלוקת לגבי כיסוי ראש לגרושות: חלק אומרים שדין גרושה כדין רווקה - ללא כיסוי ראש וחלק אומרים שעצם המהות שבחורה הפכה לאישה ולא משנה אם היא נשואה או גרושה מחייב כיסוי. רציתי לשאול מה דעתך בנושא והאם עליי לחבוש כיסוי? וכן האם זה משנה איזה סוג של כיסוי? מראש ושבוע טוב
תשובה: ב"ה, אין מחלוקת בדבר וגרושה צריכה כיסוי ראש, יש מי שהתיר לגרושה ללכת ללא כיסוי ראש אם הכיסוי מונע ממנה להתחתן, אבל בביתה שוב חייבת ללכת עם כיסוי ראש, צריך כיסוי ראש מלא, אפשר גם פאה נכרית. דני ארגמן
שאלה: בורא פרי הגפן: כבוד הרב רציתי לשאול למה בחלק מסידורים מופיע "בורא פרי הגפן" ב צרה ובחלק מופיע ב פתח? מראש ושבוע טוב
תשובה: ב"ה, ספרדים נוהגים לומר הגפן - פעמיים צירה, אשכנזים אומרים קמץ סגול. זו מחלוקת בדקדוק, האם סוף הברכה נחשב סוף פסוק. כל אחד יאמר כמנהגו. דני ארגמן
שאלה: זרמים ביהדות: כבוד הרב ברצוני לשאול מה ההבדל בין הזרמים ביהדות? ולמה בכלל יש זרמים ואיך נוצר השוני, הרי הבסיס והיסוד הוא אותו דבר (כולם מאמאינים בה, תורה, מצוות וכ"ו)? ואני, כחוזרת בתשובה, לאיזה זרם אני שייכת? (נהוג, להמשיך את מה שמקובל במשפחה, לדוג אם ההורים חבדניקים אז גם הילדים והנכדים הם הולכים לפי חבד. ואצלי המשפחה היא חילונית). מראש ושבוע טוב
תשובה: לפי השאלה אני מבין שאת מתכוונת לגוונים שיש בתוך ציבור שומרי ההלכה. יש גורמי מחלוקת שונים שיוצרים את ההפרדה לזרמים: יש מי שמתנגדים למדינה ולציונות ויש מי ששייכים למדינה ולציונות. יש חסידים ומתנגדים לחסידות. יש אשכנזים - ספרדים - תימנים. ועוד הפרדות בין עדות. יש פתוחים למציאות המודרנים ויש סגורים ומסתגרים. יש חרדים לאומיים ויש דתיים לייט. מי שחוזר בתשובה צריך לשחזר את מקורותיו (בית סבא או בית סבא של אבא.) לנהוג על פיהם, כך להמשיך אותם.
שאלה: חבר שלי וההורים שלו:. בזמן האחרון אני עוברת תקופה די קשה בחיים שלי. אבא שלי בבית חולים וכו ועכשיו ההורים של חבר שלי רוצים שאני אספר לו שאנחנו ביחד כי עברה שנה כמעט מאז שהתחלנו לצאת. (אני עוד מעט בת 17) אמא שלי יודעת והיא ר עם זה והכירה אותו וכך גם שאר משפחתי אבא שלי בוודאות לא יוכל לקבל את זה (הוא בן 70 כמעט והוא פרימיטיבי ובא מטוניס) אבל אם אני לא אספר לו ניפרד. ואני מאוד מאוד אוהבת אותו אני לא יודעת מה לעשות אני בצער ענק! אשמח לעזרה.
תשובה: וברכת ד  לא הבנתי מדוע יש צורך לספר לאבא חולה דברים שיכולים לצער אותו או להכאיב לו. לכשיבריא כדאי לעשות זאת בצורה מרוככת בעזרת האמא ואולי עוד מכירים וכדו, אבל כל זה כשיבריא אי"ה ממחלתו. שבוע טוב יהודה הלוי עמיחי מכון התורה והארץ
שאלה: שם האם בתפילה על אדם: אני רוצה להתפלל על מישהו, אני יודת שצריך להגיד את שם האדם ואז "בן." ולציין את שם אמו. אךאני לא יודעת לנסח את שם אמו כשאני מתפללת עליו. לאמו היה שם לועזי בו היא נקראה בחו"ל ובארץ לאחר העלייה, אך היה לה גם שם עברי, בו לא השתמשו. בפועל כולם קראו לה בשם הלועזי. השם העברי- בארץ היה רשום על הנייר, ברישומים. אבל עדיין קראו לה בשם הלועזי. האם צריך להגיד בן X (השם הלועזי) או בן Y(השם העברי). מראש.
תשובה: וברכת ד  לפי המתואר במכתב קראו בשם לע"ז תמיד והעם העברי בעצם השתכח, על כן יש להתפלל בשם הלע"ז. שבוע טוב יהודה הלוי עמיחי מכון התורה והארץ
שאלה: כלי עץ חדש: חמותי קנתה לנו בחוץ לארץ, בתאילנד, כפות עץ שנועדו לצורך בישול. מה דינם? האם צריך להכשיר אותם? האם מותר להשתמש בהם?
תשובה: וברכת ד  תתחדשו אין בעיה. אני מקווה שזה לא כפות משומשות בהם הדין שונה. בברכת התורה והארץ יהודה הלוי עמיחי
שאלה: דחיית עליה לתורה: בני נולד בתאריך י"ז בניסן, יום הבר מצווה שלו יוצא בחול המועד פסח. אנו מעוניינים לקיים את העליה לתורה והנחת התפילין באותו היום. האם יש אפשרות לקיים שני הטקסים שבוע מאוחר יותר (בתאריך כ"ד בניסן) אז הוא יהיה בגיל 13 ושבוע?
תשובה: וברכת ד  אפשר לדחות את הטקס. אבל כדאי לעשות באותו היום איזה סעודה קטנה עם בני משפחה או חברים מצומצים כעשרה גברים, וזאת סעודת בר מצוה שהוזכרה בהלכה, לאחר מכן אפשר לדחות קריאת התורה והנחת תפילין. בברכת מזל טוב יהודה הלוי עמיחי מכון התורה והארץ
שאלה: חברת עלים ירוקים: חברת עלים ירוקים מוזכרת באתר ובמוקד הטלפוני של כושרות כחברה מומלצת. בעדכון הכשרות האחרון של הרבנות הראשית כתוב שהוסרה הכשרות מחברת פ.ט. עלים ירוקים שמייצרים ירקות בפיקוח מחרקים
תשובה: החברה שמופיע בפירסום של הרבנות היא חברה אחרת בשם פ.ט. עלים ירוקים וטריים, ומןפעי על המוצר הכשר של רבנות אזורית לב השרון. העלים המופיעים ברשימת המעודפים הם של חברת עלים ירוקים למהדרין עם הכשר של רבנות חוף אשקלון והרבנות ירושלים.
שאלה: השבת אבידה: האם יש איסור הלכתי להשיב אבידה לגוי ואם כן מהו טעמו.
תשובה: וברכת ד  א. אין חובה להחזיר לגוי. יש דעה שיש בכך איסור שגורם לחיזוק ידי עובדי עבודה זרה (עיין ב"י). ב. כשאין חילול השם אין חובה להחזיר אבל אם יש חלול השם יש להחזיר. ג. אם הדבר יביא לקדוש השם יש חובה להחזיר, עיין ב"י סי  רסו בברכת התורה והארץ יהודה הלוי עמיחי מכון התורה והארץ
שאלה: זוגיות והורים: הרב, ההורים שלי לא מסתדרים האמא חזרה בתשובה והיא דתייה מאוד והאבא חילוני ולא יכול לקבל שום דבר בקשר לדת. מה עושים במקרה כזה? האם האמא צריכה להוריד במה שהיא עושה בדת והאבא צריך להתקרב? איך?
תשובה: ב"ה, אין נוסחה לפתרון קונפליקטים, אנשים צריכים לדבר יחד, לומר מה חשוב להם, מה פחות חשוב, וכל אחד תורם להתקרבות, כמובן אם רוצים להתקרב. דני ארגמן
שאלה: ארטישוק ירושלמי: האם יש בעיה באכילת ארטישוק ירושלמי. אם כן- כיצד ניתן לנקות אותו?
שאלה: פסק כושרות על פסיפלורה: בשיעור של משגיחי הכשרות נאמר שכושרות מאשרות פסיפלורה כפרי אדמה ושכך פסק הרב אליקים לא רק לספרדים האם תוכלו להפנות ללינק הרלוונטי? אריאל
תשובה: לא נאמר כך. אלא שנאמר כך: ספרדים- אדמה אשכנזים- עץ (ולכן יש בעיה קשה של ערלה אא"כ הוא מחו"ל שאז הוא מותר כי ספק ערלת חו"ל מותר) הרב לבנון שליט"א פוסק שהוא אדמה (כמו פוסקי ספרד) ועם כל זה באירועי "כושרות" אין אנו מכניסים פסיפלורה אא"כ יהיה עליו הכשר מהדרין לפי כל השיטות המחמירות.
שאלה: חיזוק האמונה: לרב. גדלתי במשפחה שומרת תורה ומצוות, ואף שתי אחיותי למדו באולפנא. תמיד האמנתי בבורא עולם, מעולם לא חוויתי ספקות. בחודשים האחרונים, בעיקר מאז הגיוס שלי והחשיפה שלי לעולם החילוני ולהשקפות החילוניות, אני מתחיל להרגיש ערעור בבסיס האמונה שלי. פתאום זה נראה לי דבר לא טרוויאלי כל-כך. למה שאדם יאמין בבורא עולם? איך אוכל לדעת שהאמונה של העם שלי, עם כל-כך קטן יחסית לאוכלוסייה הכללית - היא הנכונה? על השאלות האלה תמיד היו לי תשובות, תשובות שלא היה צריך מלים כדי לבטא אותם. תשובות רגשיות, איזשוהי אמת פנימית, משהו בלב, שמרגיש לי נכון. אבל הרגש הזה לאט לאט מתפוגג, ואני מרגיז זעזוע כבד בעולם שלי. אני לא יודע איך להתמודד עם זה. אני מפחד מאוד, ואני מחפש איזושהי נקודת אור. אני מחפש את השם, אבל אני כבר לא יודע אם הוא בכלל שם. מה אני יכול לעשות?
תשובה: אתה מתאר בצורה מאוד מדויקת את האמונה. שורש האמונה במקום רוחני ופנימי מאוד - בנשמת האדם. האוצר הפנימי לא צריך מלים כדי להתבטא, יותר נכון - אין מילים כדי לבטא את האמונה הנשמתית מפני שהיא הרבה יותר גדולה מכל מה שמילים יכולת לבטא. אתה מתאר בצורה מדויקת את מה שעובר עליך - אין שום חידוש במחשבותיך וברגשותיך האמוניים. יש חידוש גדול במצב החברתי שלך. יותר ממה שאתה נחשף להשקפות חילוניות אתה נחשף לחברים חילוניים. אתה מגלה שהחילוניים לא כל כך גרועים כמו שחשבת (או כמו שציירו לך אותם.) הם לא חומרניים ורודפי תאוות, הם לא שוכחים את עמם ואת מולדתם. אתה מוצא סביבך חברים טובים, ערכיים, רציניים, נאמנים מאוד לעם ולמדינה, מסורים לחברים בצבא. חלקם אנשים מעמיקים - בעלי ידע בפילוסופיה והיסטוריה, אמנות וספרות. הם מבררים את דרכם הרוחנית ברצינות ובאחריות רבה. המציאות הזאת מאתגרת אותך - וטוב שכך. אתה צריך להראות לעצמך שצעיר מאמין הוא לא פחות מעמיק, לא פחות רוחני, וודאי לא פחות ערכי ומסור לעם ולמדינה. הקשיים הללו מערערים לך גם את הרגש הדתי שלך - את הרצון הפשוט לקיים תורה ומצוות. עליך לבקש שני פתרונות: פתרון לקושי הרגשי ופתרון לקושי השכלי. תחילה אמליץ לך על הפתרון המשותף לשני הקשיים: להתפלל. לתפילה יש כוח אדיר והתפילה היא כולה שלך. תתפלל ותבקש מד  גם דבקות ושמחה באמונתך וגם כוח להתמודד עם הקשיים הרוחניים שעוברים עליך. מכאן לפתרונות הנבדלים: חיזוק הרגש נעשה בדרכים רגשיות: להגיע יותר לכותל, לקבר רחל, מערכת המכפלה, רשב"י. יש למקומות קדושים כוח שמרומם את הלב. לקרוא תהילים, להתפלל בריכוז, ללמוד בהתלהבות - כל אלו מגבירים ומחזקים את הרגש. ובשכל - ללמוד. ללמוד אמונה בעמקות גדולה. לעניות דעתי שר האמונה בדורנו הוא הרב קוק. לשמחתנו יצאו לאחרונה ספרים רבים שמבארים את משנת הרב קוק. הרב אבינר שליט"א כתב ספרי אמונה רבים - תלמד מה שמשמח אותך וממלא את רוחך. אם יש לך אפשרות ללכת לשעורי אמונה או לשמוע באינטרנט - כל אלו יוסיפו לכך עוצמה וחוסן רוחני. בהצלחה!
שאלה: נגיעה במי שלא נטל ידיים, רופא שיניים שלא נטל ידיים, אישות בלי נטילה: קמתי בבוקר ונטלתי ידי, במהלך יום העבודה אני לוחץ ידיים לאנשים שאולי לא נטלו ידיים, האם הם מטמאים אותי?? יתרה מכך, הגעתי בבוקר לרופא שיניים שנוגע בפניי ואולי גם הוא לא נטל בבוקר ידים, ובינו לבינה - אם במהלך הלילה רוצים להתייחד - האם חייבים לקום וליטול ידיים
תשובה: א. יש ליטול ידיים אם נגעת באדם שודאי לא נטל ידיו ב. כיוון שכפפות לידיו, וודאי שטף ידיו לפחות ברביעית מים, יש להקל ג. ראוי. אם אין אפשרות, מותר לנקות את הידיים על שמיכה כך שלכלוך הלילה ירד, שזהו אחד הטעמים בראשונים לנטילת ידיים שחרית. במקרה כזה ראוי להמנע מלגעת בפתחי הגוף.
שאלה: לשון הרע בגירושין: רציתי לשאול האם בתהליכי הגירושין מותר לדבר לשון הרע? באיזה רמה ובאיזה אופן? ובתהליך עצמו מה מוגדר כלשון הרע? אשמח אם תפנה אותי למקורות העוסקים בעניין. רעות.
תשובה: אסור לומר לשון הרע בשום אופן. גם גירושין לא מתירים לומר לשון הרע. אפשר לומר לשון הרע כאשר הדבר נדרש לתועלת. כדי לבחון האם מותר לומר לשון הרע מוגדרים לכך שבעה תנאים. עייני בקישור בפרוט רב